|  |  |
| --- | --- |
|  | **ÁFORM UM LAGASETNINGU**  *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** | Frumvarp til laga um breytingar á lögum um opinberan stuðning við vísindarannsóknir, nr. 3/2003, með síðari breytingum (samfjármögnun alþjóðlegra rannsóknaráætlana og sjálfstæð stjórn Innviðasjóðs). MMR 18080128 |
| **Ráðuneyti /verkefnisstjóri** | Mennta- og menningarmálaráðuneyti |
| **Innleiðing EES-gerðar?** | Já  Nei |
| **Dags.** | 6. september 2018 |

|  |
| --- |
| 1. **Úrlausnarefni** |
| 1. **Forsaga máls og tilefni**   Í lagabreytingunum felst framkvæmd aðgerðar 1.9 í Stefnu og aðgerðaáætlun Vísinda- og tækniráðs 2014-2016 en þar segir: „Lög um samkeppnissjóði Vísinda- og tækniráðs verði endurskoðuð svo að tryggt sé að stjórnir sjóðanna geti markað stefnu hvað varðar sókn í alþjóðlega samkeppnissjóði og á alþjóðlega markaði. Stjórnir sjóðanna hafi jafnframt heimild til að ráðstafa fé vegna samstarfsverkefna sem hafa verið samþykkt af stjórnum sjóðanna. Einnig sé sjóðunum heimilt að greiða erlendum samstarfsaðilum, eftir því sem við á.“  Sameiginleg stjórn er yfir Rannsóknasjóði og Innviðasjóði þrátt fyrir að eðli sjóðanna sé talsvert ólíkt. Fram kemur í skýrslunni „Uppbygging rannsóknarinnviða á Íslandi til framtíðar“ sem verkefnahópur Vísinda- og tækniráðs um rannsóknarinnviði og vöktun sendi frá sér í apríl 2017 að tenging Innviðasjóðs við stefnumörkun stjórnvalda sé lítil. Þessa tengingu mætti styrkja t.d. með því að aðskilja stjórnir Rannsóknasjóðs og Innviðasjóðs og gefa þannig stjórn Innviðasjóðs aukið svigrúm til stefnumótunar.   1. **Hvert er úrlausnarefnið?**   Lögum samkvæmt hefur stjórn Rannsóknasjóðs ekki heimild til að samþykkja faglegt mat annarra en fagráða sjóðsins sem skipuð eru af Vísindanefnd. Þetta getur hamlað því að íslenskir vísindamenn taki þátt í alþjóðlegum verkefnum þar sem gert er ráð fyrir samfjármögnun þvert á landamæri.  Til að auka megi stefnumarkandi hlutverk Innviðasjóðs er mikilvægt að aðskilja stjórnir Rannsóknasjóðs og Innviðasjóðs.   1. **Að hvaða marki duga gildandi lög og reglur ekki til?**   Heimild skortir í núverandi lögum til að stjórn Rannsóknasjóðs geti samþykkt faglegt mat alþjóðlegra fagráða.  Í núgildandi lögum er hlutverk stjórnar Rannsóknasjóð að fara einnig með stjórn Innviðasjóðs. |
| 1. **Markmið** |
| 1. **Stefna hins opinbera á viðkomandi málefnasviði/málaflokki**   Að Ísland verði leiðandi á sviði rannsókna og þekkingar, sé reiðubúið að takast á við samfélagslegar áskoranir, og að verðmætasköpun og velferð borgaranna sé byggð á traustum grunni. Áhersla er lögð á aukið alþjóðlegt samstarf um rannsóknir.   1. **Markmið sem að er stefnt með lagasetningu í ljósi úrlausnarefnis og stefnu stjórnvalda**   Lagasetningin mun styðja við meginmarkmið málefnasviðsins eins og það kemur fram í Fjármálaáætlun 2019-2023: alþjóðlega samkeppnishæft umhverfi rannsókna og nýsköpunar þar sem áhersla er lögð á gæði, gagnsæi, alþjóðasamstarf og árangur. |
| 1. **Leiðir** |
| 1. **Ekkert aðhafst - hvaða afleiðingar hefði það?**   Stjórn Rannsóknasjóðs væri bundin af faglegu mati fagráða sjóðsins sem kemur í veg fyrir samfjármögnun alþjóðlegra samstarfsverkefna en það skerðir möguleika íslensks vísindafólks á að taka þátt í slíkum verkefnum.  Ef ekki verður mynduð sjálfstæð stjórn Inniviðasjóðs er hætt við að stefnumótandi hlutverk sjóðsins myndi ekki nýtast sem skyldi.   1. **Önnur úrræði en lagasetning sem metin hafa verið**   Báðar breytingarnar sem hér er lýst þarfnast lagastoðar.   1. **Mögulegar leiðir við lagasetningu**   Hefðbundnar leiðir. |
| 1. **Hvaða leið er áformuð og hvers vegna?** |
| 1. **Stutt lýsing á þeirri leið sem áformuð er og rökstuðningur fyrir henni**   Gert ráð fyrir að leggja fram frumvarpið fyrir haustþing 2018.  Nauðsynlegt er að liðka fyrir möguleikum á samfjármögnun Rannsóknasjóðs á alþjóðlegum rannsóknaráætlunum til að tryggja að íslenskir vísindamenn hafi aðgang að slíkum áætlunum.  Þá er til mikilvægt fyrir stefnumótandi hlutverk Innviðasjóðs að yfir honum sé sjálfstæð stjórn sem ekki er jafnframt stjórn Rannsóknasjóðs þar sem eðli þessara tveggja sjóða er um margt ólíkt.   1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott**   2. gr. titill: „og Innviðasjóður“ fellt brott  2. gr. 1. mgr.: „á Íslandi fellt brott“, í stað „einstaklinga, rannsóknarhópa, háskóla, rannsóknastofnana og fyrirtækja“ kemur „sem styrkja stöðu vísindastarfs á Íslandi“.  2. gr. 2. mgr. er felld brott.  3. gr. er felld brott.  4. gr. titill: „og Innviðasjóðs“ fellt brott  4. gr. 2. mgr. felld brott  4. gr. 3. mgr. „og Innviðasjóði“ fellt brott  5. gr. titill: „og Innviðasjóðs“ fellt brott  5. gr. 1. mgr. „og Innviðasjóði“ fellt brott  5. gr. 3. mgr. felld brott.  6. gr. 1. mgr. „og Innviðasjóðs“ fellt brott, Í stað „Stjórn sjóðanna gefur út reglur um umsóknir, málsmeðferð þeirra og úthlutun eigi síðar en sex vikum fyrir lok umsóknarfrests viðkomandi sjóðs“ komi „Stjórn sjóðsins gefur út reglur um umsóknir, málsmeðferð þeirra og úthlutun eigi síðar en sex vikum fyrir lok umsóknarfrests og skulu þær kynntar ráðherra“.  7. gr. Innviðasjóður. Hlutverk Innviðasjóðs er að styðja við uppbyggingu rannsóknarinnviða á Íslandi. Við úthlutun eru höfð til hliðsjónar viðmið og áherslur sem birtast í stefnu Vísinda- og tækniráðs um rannsóknarinnviði hverju sinni.  8. gr. 1. mgr. Ráðherra skipar fimm manna stjórn…  8. gr. 2. mgr. Ráðherra skipar formann og varaformann úr hópi stjórnarmanna.  Stjórnin tekur ákvarðanir um fjárveitingar úr Innviðasjóði að fengnum umsögnumfagráðs sem skipað er skv. 10. gr. Stjórnin leitar ráðgjafar umfram það sem fagráð sjóðanna geta veitt ef þurfa þykir.  8. gr. 3. mgr. Ef til atkvæðagreiðslu kemur innan stjórnar og atkvæði falla jafnt ræður atkvæði formanns.  8. gr. 4. mgr. Ákvarðanir stjórnar um styrkveitingar samkvæmt lögum þessum sæta ekki stjórnsýslukæru.  8. gr. 5. mgr. Kostnaður við mat á umsóknum og við störf stjórnar skal greiddur af árlegu ráðstöfunarfé sjóðanna.  9. gr. 1. mgr. Vísindanefnd Vísinda- og tækniráðs skipar fagráð til tveggja ára í senn sem skal hafa það hlutverk að vera ráðgefandi fyrir stjórn við úthlutanir úr Innviðasjóði. Vísindanefnd skipar formann fagráðs sérstaklega.  9. gr. 2. mgr. Fagráð Innviðasjóðs skal vera skipað allt að 9 einstaklingum með víðtæka reynslu af rannsóknum og þekkingu á innlendu og erlendu rannsóknarumhverfi. Skulu fagráðsmeðlimir hvorki sitja í Vísinda- og tækniráði né stjórnum annarra úthlutunarsjóða samkvæmt lögum þessum. Fagráð metur gæði umsókna.  10. gr. 1. mgr. Vísindanefnd Vísinda- og tækniráðs markar úthlutunarstefnu Innviðasjóðs samkvæmt áherslum Vísinda- og tækniráðs. Stjórn sjóðsins gefur út reglur um umsóknir, málsmeðferð þeirra og úthlutun eigi síðar en sex vikum fyrir lok umsóknarfrests og skulu þær kynntar ráðherra. Í reglunum skulu koma fram skilyrði umsókna og viðmið og áherslur Vísinda- og tækniráðs hverju sinni. |
| 1. **Samræmi við stjórnarskrá og þjóðarétt – aðrar grundvallarspurningar** |
| 1. **Koma áformin inn á svið stjórnarskrár og þjóðréttarskuldbindinga?**   Nei   1. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?** Nei 2. **Er önnur grundvallarlöggjöf sem taka þarf tillit til?** Nei |
| 1. **Samráð** |
| 1. **Hverjir eru helstu hagsmunaaðilar?**   Háskólar, rannsóknastofnanir og fyrirtæki sem sækja í opinbera samkeppnissjóði. Rannís sem umsýsluaðili sjóðanna.   1. **Er skörun við stjórnarmálefni annarra ráðuneyta?** Nei 2. **Samráð sem þegar hefur farið fram.** Nei 3. **Fyrirhugað samráð.**   Gert ráð fyrir að frumvarpið verði sett í samráðsgátt |
| 1. **Mat á áhrifum þeirrar leiðar sem áformuð er** |
| 1. **Niðurstaða frummats á áhrifum, sbr. Fylgiskjal** |
| 1. **Næstu skref, innleiðing** |
| 1. **Hefur verið gerð verkefnisáætlun fyrir frumvarpssmíðina?** Nei 2. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?**   Gert er ráð fyrir að gildistaka laganna sé við samþykkt þeirra en Rannís verði haldið upplýstri svo gera megi viðeigandi ráðstafanir.   1. **Hvaða forsendur þurfa að vera fyrir hendi til að lagasetning beri árangur?**   Í ljósi þess að kallað hefur verið eftir þessum breytingum um tíma er gildistaka laganna árangur í sjálfu sér.   1. **Mælikvarðar á árangur og útkomu**   Aukin þátttaka Rannsóknasjóðs í fjármögnun alþjóðlegra rannsóknaráætlana.  Þróun uppbyggingar rannsóknarinnviða.   1. **Hefur verið hugað að því að afla gagna til að meta árangur þegar þar að kemur?**   Rannís heldur utan um lykilupplýsingar varðandi sókn og veitingu styrkja úr sjóðum sem hún hefur umsýslu með. |
| 1. **Annað** |
|  |
| 1. **Fylgiskjöl** |
| 1. **Mat á áhrifum lagasetningar – Frummat, sbr. eyðublað** 2. **Önnur fylgiskjöl eftir atvikum** |